open-index/open-wikipedia-markdown huggingface dataset:
ساعة

[تصغير|مدة د ساعة (مزرّبة) كيما كاتبان ف [ساعة (دوزان)|ساعة ب عقارب]]
**سّاعة** (كيتّرمز ليها ب **h**) هيّا عبرة د زّمان، كاتساوي \frac{1}{24} من يوم، 60 دقيقة ؤ 3600 تانية. سّاعة تختارعات ؤ تستعملات ف لحضارات لقديمة ديال شّرق لأوسط، ب عتيبارها \frac{1}{12} من لفترة د لّيل ؤلا نّهار، ؤ كانت لمدة ديالها داك لوقت ماتابتاش، ؤ كاتبدّل على حساب لفصول ؤ لموضع. لمصريين لقدام بشكل عام كانو أول حضارة لي قسّمات زّمان ل عبرات بحال دّقيقة ؤ سّاعة، سيرتو ب سيستيم مبازي على لأعداد 12 ؤ 60.

تّعريف د سّاعة ف لفترة لعصرية ولّا \frac{1}{24} من يوم، يلا خدينا لموعدال ديال لمدة د ليوم شّمسي ف عام.

ف سّيستيم لميتري، كاتعرّف سّاعة بلي كاتساوي 3600 تانية، ولاكين عملياً تقدر تّزاد ؤلا تّنقص منها تانية (باش تولي ساعة كاتساوي 3599 ؤلا 3601 تانية)، لي كاتسمّا تانية مكبسة، باش تبقا غادية معا تّوقيت لعالمي.

## مصادر


تصنيف:عبرات د الزمان
إيطرو

تصغير|مكعب لحجم ديالو كيساوي إيطرو، ؤلا 1000 سنتيميتر مكعب
**إيطرو** ولا **يطرو** (ب نّݣليزية **Litre**، كيتّرمز ليها ب **L**، ؤلا **l** ؤلا **ℓ**) هيّا عبرة ديال لحجم لي كاتّخدم سيرتو ف لحساب ديال لمقدار د شي سائل، ؤ كاتساوي 1 ديسيميتر مكعّب ؤلا 1000 سنتيميتر مكعب، يعني لحجم ديال مكعب حروفو طّول ديالهوم 1 ديسيميتر ؤلا 10 سنتيميتر.

ف سّيستيم لميتري لفرانساوي لقديم، كان ليطرو كيتّعتابر عبرة أساسية. كلمة  ف لفرانساوية جات من ، لي أصلها من ليونانية لبيزنطية، فاش كانت كاتخدّم كا عبرة ديال لوزن ماشي ديال لحجم. لّيطرون ف لقرون لوسطانية كان كيساوي 0,831 إيطرو لي كانعرفو دابا.

كيلو د لما لحجم ديالو كيساوي تقريبا 1 إيطرو.

## مصادر

تصنيف:عبرات د لقد
دقيقة

تصغير|ساعة ديجيطالية كاتشير ل نّص د لّيل ؤ دقيقة
**دّقيقة** (ب نّݣليزية **minute**، كيتّرمز ليها ب **min** ؤلا **mn**) هيّا عبرة ديال زّمان كاتساوي \frac{1}{60} ساعة ؤ 60 تانية. ف تّوقيت لعالمي، دّقيقة يقدر يكون فيها ستيتنائياً 61 ؤلا 59 تانية، حيت كاتّزاد ؤلا كاتّنقص فيها تانية كاتسمّا تانية مكبّسة، باش يبقا تّوقيت مضبوط. وخا دّقيقة ماشي عبرة أساسية، كاتّزاد ل لّيستة د لعبرات ب عتيبارها مقبولة ف ليستيعمال.

لي ختارع دّقيقة ؤ تّانية هوّا لعالم لفارسي أبو ريحان لبيروني.

## مصادر


تصنيف:عبرات د الزمان
يوم

[تصغير|[شمش|شّمش ؤ لقمر ف رسمة ف موسوعة كرونيك د نورنبيرݣ (1493)]]
**ليوم** (كيتّرمز ليه ب **d**) هيّا عبرة د زّمان، كاتساوي 24 ساعة. ليوم ف تّعريف تّقليدي ديالو هوّا لمدة لي كيخص لأرض باش تكمّل ضورة على راسها. ليوم شّمسي هوّا لمدة لي كيخص شّمش باش تعاود تبان ف نفس لموضع ف سّما. ليوم ف كواكب خرين تقدر تكون عندو مدة قصر ؤلا طول، على حساب لوقت لي كيخص داك لكوكب باش يكمّل ضورة على لمحور ديالو.

تّعريف لحالي ديال ليوم هوّا 86.400 تانية، لي هيّا لعبرة لأساسية د زّمان ف سّيستيم لعالمي د لعبرات.

## تّخدام
كلمت "يوم" يقدرو يكونو عندها ستيعمالات مختالفة على حساب سّياق، واش ف لفلك، لفيزيك، ؤلا سّتيعمال ليومي.

## مصادر

تصنيف:عبرات د الزمان
تصنيف:ليوم
هيكطار

تصغير|هيكطار
**لهيكطار** (كيتّرمز ليه ب **ha**) هيّا عبرة كاتساوي تّيساع ديال مربع طول ضلعو 100 ميترو، يعني 1 هيكطار كاتساوي 10.000 ميترو مربع.

ف 1795، ملي تحط سّيستيم لميتري، تدارت عبرة سميتها لأر ، لي كاتساوي 100 ميترو مربع، ؤ لهيكطار (هيكطو + أر) لي كاتساوي 100 أر. ف 1960، ملي تريفورما سّيستيم لميتري، لأر مابقاش معتارف بيه كا عبرة أساسية، ولاكين لهيكطار، لي تا هوّا ماشي عبرة أساسية، بقا كيتحط ف لّيستة د لعبرات لملحوقة بيها. كاين تا ديكار (ديكا + أر) لي كيساوي 10 أر (1000 ميترو مربع)، ؤ لي بحال لأر قليل فاش كيتخدّم.

## مصادر

تصنيف:عبرات د التيساع
ساعة (توضيح)

هادي صفحة د التوضيح، كلمة **ساعة** يمكن يكونو عندها هاد لمعاني:

* ساعة:عبرة د زّمان، كاتساوي \frac{1}{24} من يوم، 60 دقيقة ؤ 3600 تانية.
* ساعة (دوزان): جهاز باش كيتّعبر زّمان.
* ساعة د ليد: ساعة كاتّلبس ف ليد.
* ساعة د لحيط: ساعة كاتعلّق ف لحيط.
* سّاعة: من بين سميات يوم لقيامة.

## تخدامات خرين
* ساعة دهبية: وقت ف نّهار قريب من شّروق ؤلا لغروب د شّمش، فاش كاتكون سّما حمرة ؤلا ليمونية.
* ساعة زرقة: وقت ف نّهار قريب من شّروق ؤلا لغروب د شّمش، فاش كايولي لون سّما زرق غامق.

## شوف تا
* نتيجة د لبحت على "ساعة" ف ويكيپيديا

تصنيف:صفحة توضيح
عبد لحق الشراط

**عبد لحق الشراط** (تولد ف 1964 ف قنيطرة) هو معلق وصحافي رياضي مغريبي، تعرف ملّي كان تيعلّق على لماتشات د لكورة ف لقناة لولة د لمغريب. تيقول الشراط باللي ختارع كتر من 400 مصطلح ديالو باش يهضر بيها ف لماتشات، بحال "غابة من الأرجل" و "اللاعب ذو الرئتين".

لإختصاص ديال عبد لحق الشراط هي يعلّق على لماتشات ديال كورة اللي عندها علاقة بلمغريب، يا إما ديال لمنتخب، ولا ديال لفراقي لمغريبية ف لبطولة و كاس لعرش و لبطولات د إفريقيا.
## شوف حتا
* حسن الحريري
* سعيد زدوق
## مصادر

تصنيف:زيادة 1964
تصنيف:صحفي رياضي مغريبي
تصنيف:بيوغرافيا د رجال
تصنيف:ناس تزادو ف قنيطرة
عبرة فلكية

تصغير|عبرة فلكية
**لعبرة لفلكية** (ب نّݣليزية **astronomical unit**، كيتّرمز ليها ب **AU**) هيّا عبرة ديال لبعودية كاتساوي لمسافة مابين لأرض ؤ شّمش لي هيّا تقريبا 150 مليون كيلوميطر. ف لأصل كانت لعبرة لفلكية كاتّحسب ب لموعدال د لمسافة بين لأرض ؤ شّمش (حيت كاتبدّل ب جوايه 3% ف لوربيط د لأرض)، ولاكين من 2012 تحط تعريف دقيق هوّا 149.597.870.700 ميترو.

لعبرة لفلكية كاتخدّم سيرتو ف لعبار د لمسافات ف نّيضام شّمسي، ؤلا ݣاع ل نجوم قريبة. كاينين عبرات خرين لي مخدّمين تا هوما ف لفلك، هوما سّنة ضّوئية، ؤ لپارصيك.

## مصادر

تصنيف:عبرات د طول
624

**624** هوّا عام مكبس ف تّقويم لڭريڭوري بدا نهار لخميس ؤ سالا نهار الجمعة. هوّا لعام نمرة 624 ف لإيرا لعامة ؤ لفترة د بعد لميلاد، نمرة 24 ف لقرن 7، ؤ نمرة 5 ف لعقد ديال عوام 620.

624 كيوافق 2-3 ف تّقويم لهيجري ؤ 1574 ف تّقويم لأمازيغي ؤ 10624 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
لبنج (راپور)

**زكريا بناجي** لمعروف ب **لبنج** (مزيود ف 	1 مارس 1993 ف دّارلبيضا) هو مغني راپ مغريبي. بدا لخطوة لولا ديالو ف لمجال منين دار كسيدة ف 2014، و بقا ف دار و تيكتب.
 
## لكاريير ديالو
تعرف لبنج من دار أغنية "t max" فعام 2016. ودارت نجاح كبير، و وصلات ل 10 مليون مشاهدة ف يوتيوب. و منبعد دار بزاف ديال لأغاني (ناري ناري، SKR، 1000 سي سي، زكريا ...).

## مصادر

تصنيف:زيادة 1993
تصنيف:راپور مغريبي
تصنيف:ناس تزادو ف الدار البيضا
تصنيف:ناس حيين
تصنيف:ناس د الدار البيضا
سيمانة

[تصغير|[مضمة من طّاليان كاتمتّل نّهارات د سّيمانة]]
**سّيمانة** عبرة د زّمان كاتساوي 7 يام. سّيمانة مستعملة ف لعالم كامل تقريباً باش تّبع ليامات د لخدمة ؤ رّاحة (لويكاند)، بشكل متوازي معا ؤ ماشي جزء من تّقويم لݣريݣوري لي تاهوّا مستعمل بزاف، ؤلا تقويمات خرين.

ف بزّاف د لّوغات، بحال نّݣليزية ؤ جّاپونية، ليامات د سّيمانة مسمّين على لكواكب ؤلا أرباب لي كانو معبودين ف لقديم. ف لعربية ؤ لفارسية و لعبرية ؤ دّاريجة، سّميات د يامات سّيمانة من غير جمعة مبازين على نّماري (لحد = واحد، تنين = جوج، تلات = تلاتة، لاربع = ربعة، لخميس = خمسة، سبت = سبعة).

بن لمنظور مول لسان لعرب كان كيعتابر بلي لحد هوّا نّهار لّول ف سّيمانة، ولاكين هاد لمسألة دابا كاتختالف على حساب تّقافة ؤ لقوانين د لخدمة ف كلا بلاد.

## مصادر


تصنيف:عبرات د الزمان
شهر

400px|يسار|لقاعدة ديال لمفاصل و لخويات د الصباع باش يعقل بنادم على لعدد د ليامات ف الشهورا
**شّهر** عبرة د زّمان لي لمدة ديالها بشكل عام كاتكون معتامدة على لمدة د ضّوران د لقمر على لأرض. ف بزاف د تّقويمات بحال تّقويم لݣريݣوري مابقاش تّعريف د شّهر معتامد على لحاراكة د لقمر، ؤ ولات عندو مدة تابتة على حساب سّمية د شّهر (متلا يناير فيه 31 يوم، ؤ أبريل فيه 30 يوم).

## كلمة شهر

كلمة د شهر تقد تشير تا ل مدة مابين نهار ف شهر ديال تّقويم ؤ نهار أخور عندو نفس نّمرة ف شّهر لي موراه (متلا من 5 أبريل تال 5 ماي). ف تعريف أخور شّهر كيساوي 4 د سّيمانات ؤلا 28 يوم.

لمرا لحاملة كاتكون لمدة د لحمل ديالها ف لعادة 9 شهور، ؤ تقدر كلمة شهر ف هاد لإطار تشير ل تّطور د لحمل ديالها (متلاً حاملة ف شهرها تّامن).

ف بزاف د لّوغات، بحال ف نّݣليزية ؤ جّاپونية، كلمة "شهر" ؤ كلمة "قمر" كيكونو متطابقين ؤلا عندهوم نفس لأصل.

## مصادر

تصنيف:عبرات د الزمان
تصنيف:تقويم
تصنيف:شهورا
غزلان الشباك

**غزلان الشباك** (مزيودة ف 22 غشت 1990) كوايرية مغريبية كاتلعب معا فرقة ليڤانطي لاس پلاناس ف صبانيا ؤ لمنتخب لوطني لمغريبي د لكورة. بّاها لعربي الشباك تا هوّا كان لعّاب د لكورة معا فرقة المغرب التطواني.

## مصادر

تصنيف:زيادة 1990
تصنيف:ناس تزادو ف الدار البيضا
تصنيف:كوايرية مغريبية
تصنيف:بيوغرافيا د نسا
تصنيف:ناس حيين
تصنيف:زيادة 1991
لوط

تصغير|Lut, prophet (calligraphic, transparent background)

**لوط** هو شخصية فاليهودية والمسيحية ونبي من الأنبياء لي تذكرو فالقرآن فالإسلام وتيتعتاقد بلي عاش 175 سنة.
## لوط ف الإسلام
ذكرات قصة قوم لوط القرابة بين النبي إبراهيم ولوط والملائكة اللي جات عند إبراهيم باش تڭوليه بلي القرية تاع لوط غادي تدمر حيث كانو تيديرو الفواحش ورجال تينعسو مع رجال والعيالات مع العيالات بمعنى تيديرو المثلية الجنسية وهو يڭول ليهم إبراهيم بلي كاين فيها لوط و ڭالوليه حنا عرفنا شكون لي فيها فمشات الملائكة لعند لوط فصورة تاع شباب زوينين وستقبلهوم فدارو ومن بعد ماعرف القوم ديالو بلي عندو ضياف مشاو عندو باش يديرو الفاحشة بلا مايعرفوهم ملائكة وعرض عليهم لوط بناتو ولكن مابغاوش وبقاو تيضربو فالباب ولوط تيطلب الله حتى ڭالو ليه الملائكة حنا رسل تاع الله ماتخافش وهاذ الملائكة هما جبريل و ميكائيل و إسرافيل فخرج عندهم جبريل وهو يحرك جنح وتسدات ليهم بلاصت عينيههم وبقاو تيتحلفو عليهم وهما يڭولو الملائكة للوط خرج نتا والاهل ديالك من القرية قبل صبح الا مرتك راه غادي يجيها تاهيا العذاب و كيصبح الحال هز جبريل قرى سدوم كلها وطلع بها حتا قربات لسما لولا وقلبها وبقا هابط بيها وتيسمعو واحد الغوتة خيالية و نيازك ولا احجار معلمة بسمياتهم تطيح حتى على سكان لي كانو مسافرين و نجا لوط والاهل ديالو الا مرتو:

 قَالَ فَمَا خَطْبُكُمْ أَيُّهَا الْمُرْسَلُون قَالُوا إِنَّا أُرْسِلْنَا إِلَى قَوْمٍ مُجْرِمِينَ لِنُرْسِلَ عَلَيْهِمْ حِجَارَةً مِنْ طِينٍ مُسَوَّمَةً عِنْدَ رَبِّكَ لِلْمُسْرِفِينَ فَأَخْرَجْنَا مَنْ كَانَ فِيهَا مِنَ الْمُؤْمِنِينَ فَمَا وَجَدْنَا فِيهَا غَيْرَ بَيْتٍ مِنَ الْمُسْلِمِينَ وَتَرَكْنَا فِيهَا آيَةً لِلَّذِينَ يَخَافُونَ الْعَذَابَ الْأَلِيمَ.


## مصادر


تصنيف:أنبيا ف القرآن
تصنيف:أنبيا
لأشابة د لقانون

**لأشابة د لقانون** (ب نّݣليزية **The Alloy of Law**) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 8 نونبر 2011. هاد رّواية هيّا رّابعة ف سّيرية د ميستبورن، ؤ لّولة ف سّيرية لفرعية د "واكس ؤ ويين"  لي كاتطرا ف لإيرا تّانية، 300 عام مورا لأحدات ديال لكتاب تّالت.

هاد رّواية مسبوقة ب لبطل د لأزمان (2008) ؤ متبوعة ب ضلال د دّات (2015). لأشابة د لقانون هيّا أول رواية ف هاد سّيرية لي كيبان فيها لمفهوم د "تّوينبورن" ، لي هوما سحّارا كيجمعو مابين جوج نواع د سّحور، لألومانسيا ؤ لفيروكيميا.

## شخصيات رئيسية
* واكسيليوم لادريان : من أحفاد أحفاد *بريز* لي كان من شّخصيات د سّيرية لّولة د ميستبورن. راجل د لقانون ؤ موخبير لي عندو 20 عام د لخبرة ف تتبع ؤ لقبض على لمجرمين. صحابو كيعيّطو ليه *واكس*.
* ويين : موساعيد ديال واكس.
* ماراسي كولمز : بنت كانت كاتقرا لقانون ف لجامعة ف لبدية د سّيرية، ؤ كانت معجبة ب واكس ؤ لموغامرات ديالو لي قرات عليهوم.
* ستيريس هارمز : خطيبة ديال واكس.
* مايلز داݣوتر : راجل د لقانون سابق لي كان هوّا ؤ واكس تعاونو ف شي وقت.
* ليسي : مرات واكس لقديمة لي كانت تا موساعيدة ديالو ف لخدمة.

## ستيجابة
لأشابة د لقانون تكلاصات مزيان ف ليستات د أكتر رّوايات تباعو، ؤ بزاف د نّقاد عجباتهوم معا بعض لكريتيك.

### جوايز

## مصادر

تصنيف:ميستبورن
تصنيف:مقالات فيها مصدر و 3000 بايت
تصنيف:كتاب د 2011
أمين رغيب

**أمين رغيب** (تولد 2 أبريل 1986) مدوّين ؤ يوتيوبر مغريبي، متخصص ف لمجال د لانفورماتيك. تشهر أمين رغيب بفضل القنات والمدونة ديالو لي سماها المحترف، ف قنات المحترف أمين رغيب كيدوي على مجموعة من المواضيع التقنية المختلفة، واللغة العربية، داكشي لي حلاه اتشهر ف مجموعة من الدول العربية وماشي غير ف لمغريب، واقدر احصل على مجموعة من الجوائز بحال جائزة رواد التواصل الاجتماعي من حاكم ديال إمارة دُبي محمد بن راشد آل مكتوم، وكبرات بيه يوتيوب و كرماتو بلي هوا لپودكاستر لأكتر تأتيرا ف لمغريب.

## النشأة ديالو و الدراسة
أمين تولد ف مدينة لقنيطرة من أب لي خدام ف لعسكر، و قرا ف مدرسة بن حبوس ولي هيا واحد لمدرسة ف تحناوت بنواحي مراكش، و نتاقل ل مدرسة بير أنزران و توبقال باش يكمل قرايتو ف لكوليج و لّيسي، ودخل لافاك ف جامعة لقاضي عياض سنة 2006، و بحكم لحب ديالو ل لمجال د لانفورماتيك و لأمن لمعلوماتي، قرا شهادة تقني متخصص ف تسير الريزوات لمعلوماتية و أنظمة التشغيل من لمغريب، وراه قضا وقت كبير بزاف ف مجال ديال الهاكاج و لاختراق و لأمن السيبرالي، داكشي لي خلاه عندو واحد الباڭاج معرفي كبير لي قرر أنو باش يشاركو معا الناس ف لمدونة و لقنات ديالو "المحترف".

## جوائز
أمين رغيب نشأ قنات "المحترف" و بعد عدة سنوات من تحميل الكتير من لڤيديوات و بشكل دوري، قدر أنو يكون أول واحد كاياخد الدرع الذهبي ديال يوتيوب فسنة 2016، القنات ديالو قربات تقفل 4 دلمليون ونص مشترك، و حصل عل عدة جوائز خرى بحال جائزة أفضل مدونة ف مسابقة ماروك ويب أواردس عام 2012 و جائزة هبة بريس ل أفضل شخصية ف لويب لمغريبي سنة 2014، و جائزة رواد التواصل لاجتماعي على فئة الطيكنولوجيا سنة 2015، و زيد وزيد.

## مصادر

تصنيف:زيادة 1986
تصنيف:يوتوبر مغريبي
بزطام ديجيطالي

**لبزطام دّيجيطالي** (ب نّݣليزية **digital wallet**) ؤلا **إيبزطام** (ب نّݣليزية **e-wallet**) هوّا يا إما جهاز إيليكطروني، سربيس ؤنلاين ؤلا پروݣرام لي كيسمح ل لواحد باش يتبادل فلوس ديجيطالية (رقمية) ب سلاعي ؤلا سرابس ؤنلاين.

من حيت لوضيفة ديالو، لبزطام دّيجيطالي كيخدم بحال لبزطام لعادي تماما. كينين بزاف ديال الشركات لكبرى لي كيوفرو خدمة لبزطام عبر لانتيرنيت، و لي كيمكنو من تسجيل لمعلومات لخاصة ب لشرا و تّقدية عبر لانتيرنيت، بحال عمليات تسجيل الدخول ؤلا عمليا إعادة لكتابة د لمودپاس ؤلا عنوان لمصيفطة ديال لپرودوي.

## نواع لبزاطم دّيجيطالية
لبزاطم دّيجيطالية كينقاسمو ل جوج نواع:

### لبزاطم دّيجيطالية السخونة
هي واحد الأدات لي كتكون فيها لعملات الرقمية ؤلا لكريپطو وتقريبا بحال بزطام دلكريبتو، ويمكن ليك تبادل العملات الرقمية في البلاصة والتداول بها عكس النوع لاخر لي هوا البزطام اونلان البارد، والي كيستخدمها بزاف ناس ديال لي كيدخلو لفلوس من الانترنت.

### البزاطم اونلاين الباردة
هي عكس البزاطم او نلاين السخونة فهي متقدرش من خلالها تبادل العملات ف البلاصة.

## تطبيقات البزطام اونلاين
كاينين بزاف ديال الشركات او التطبيقات لي ممكن ليك تصوب بهوم بزطام اما من خلال البيسي ديالك او من خلال التيلفون ديالك.

### من خلال البيسي
كاينين بزاف ديال المواقع والشركات لي صنعو لينا برامج باش نخدموهوم فعملية انشاء البزطام اونلاين، ولي الهدف ديالهوم هو تسهيل عملية الشراء عبر الانترنت الأمنة من خلال حفض مجوعة من المعلومات الشخصية والسرية بحال الرقم ديال كونط بونكير او الاسم والبريد الاليكتروينة والبطاقة البنكية.

#### من خلال التيليفون
كيستخدموها بزااف ديال الأشخاص عكس البيسي لي كيستخدموه نسبة قليلة ديال البشار مقارنة من خلال الهاتف في عمليات الشراء من خلال الانترنت وعن طرق البزطام او نلاين.

## مصادر

تصنيف:طيكنولوجيا
تصنيف:أنفورماتيك
تصنيف:بلوكتشيين
تصنيف:ستيتناء من طاݣ ناقصين تصاور
لخدمة على لبعد

[تصغير|ناس د [ناسا|نازا خدامين على لبعد]]
**لخدمة من الدار** ؤلا **لخدمة على لبعد** هو تنضيم د لخدمة معا شي شركة ؤلا مول شّي باش يقدر بنادم يخدم من دارو ؤلا من أي بلاصة، بلا مايحتاج يتنقّل ل واحد لموضع ب تّحديد (لبلاصة فين كاينة شّركة). لخدمة من دّار تقدر تكون تا بشكل مستاقل (بلا كونطرا معا شي شركة)، لي كاتسمّا ف هاد لحالة فريلانس.

## لمزايا و لعيوب
كاينين بزاف ديال لمزايا ديال لخدمة من الدار ولكن في نفس لوقت كاينين بعض لعيوب.

### لمزايا
* لحرية لكبيرة بزاف لي كتكون ف لعمل من الدار مكتكونش فشي خدمة أخرى، بحيت شّخص كاتكون عندو لحرية يختار أيمتا تخدم وفين يخدم عكس لوضائف و لخدامي لاخرين.
* يمكن بنادم يوفر على راسو مصاريف النقل و تضياع لوقت ف الطرونسپور.

### لعيوب
* ضروري يكون عندو نيڤو مقبول فلانفورماتيك و ف كيفية لخدمة
* ضروري يكون عندو نيڤو ف نّڭليزية

## مصادر


تصنيف:توضيف
لحرب ف سوريا

**لحرب ف سوريا** ولا **لحرب لأهلية سّورية**، هي صراع داخلي ب سلاح كاين ف سوريا من 2011، شاركات فيه بزاف تاع لأطراف الدولية، و هاد لحرب كانت ضايرة بين الحكومة السورية بقيادة بشار لأسد، و لمعارضة المسلحة مع الجماعات الإسلامية و التنظيمات المتشددة. ف دجنبر 2024، طاح نظام لأسد، و ف 12 مارس 2025، تّجمعو جميع لفصائل التورية تحت حكومة سورية مؤقتة. وخا داكشي باقين مطايفات كيشعلو مرة مرة بين عدد ديال لفصائل، و هجمات عدوانية ضد عدد ديال لأقليات ف سوريا، و عاد زيد هجمات ديال إسرائيل ضد مواقع ولّا جهات ف سوريا لي كاتعتابر بلي كاتهددها.

## لخلفية
ف مارس 2011، بداو مضاهرات ضد لحكومة ديال حيزب لبعت ف سوريا، كيطالبو ب إصلاحات ديموقراطية. هاد لمضاهرات كانو طرف من أحدات الربيع لعربي لي تنتاشرو ف بزاف د لبلدان لعربية. بزاف ديال هاد لمضاهرات تقمعو من عند لمصالح لأمنية ب لعنف، شي لي أدّى ل عشرات لألاف ديال لوفيات و لإعتقالات بين لمدنيين. التورة السورية ولّات تمرد عسكاري، ملي بانو ميليشيات ديال لمقاومة ضد النيضام لبعتي، و معا لبدية د 2012، تدهورات لقضية تا ولّات حرب أهلية شاعلة.

## مصادر


تصنيف:سوريا
تصنيف:لحرب
تصنيف:عوام 2020 ف سوريا
تصنيف:عوام 2010 ف سوريا
تصنيف:بشار لأسد
عزراين

تصغير|الملاك عزرائيل عليه السلام
تصغير|Evelyn De Morgan - Angel of DeathFXD
**عزراين** (ب لعبرية **עזראל**) هو ملاك لموت ف ليهودية و حتى تقاليد سيخية. وماتدكرش فالقرآن بهاد سمية، ولكن تذكر بملك الموت ونقلات شي آثار فالإسلام بلي سميتو عزراين فبزاف تالمصادر الإسلامية، وسمية عزراين من لغة العبرية لي تتعني 'لي تايعاونو الله'.
## الأصل تاع سمية
تيتعتاقد بلي الأصل تاع سميات عزراين عبرية، وتتعني لي تيعاونو الله" وتتعني حتى عبد الله وعبد الرحمن وعلى حساب المعتقد الإسلامي هو الملك لي تيدي الأرواح،، يعني الموت، وهو آخر واحد بيموت نهار القيامة.
## المهمة ديالو
قبل مايتخلق آدم أمر الله ملك الموت باش يجيب من كلا نوع من تراب الأرض باش يخلق منها آدم ومللك الموت هو الملك لتيدي الأرواح،، وولا هاذ الإسم جزء من تراث والأدبيات والمعتقدات تاع الإسلام واخا ماتذكرش فالقرآن إلا بسميت ملك الموت.
## فالإسلام
ماتذكراتش سميتو فالقرآن ولا السنة النبوية، وتسمى ملك الموت، "قُلْ يَتَوَفَّاكُمْ مَلَكُ الْمَوْتِ الَّذِي وُكِّلَ بِكُمْ ثُمَّ إِلَى رَبِّكُمْ تُرْجَعُونَ" سورة السجدة، الآية 11. وجال بزاف تاع مفسرين القرأن بلي سمية تاع ملك الموت عزراين وجال فخر الدين الرازي فتفسير ديالو،( وَثَبَتَ بِالْخَبَرِ أَنَّ عِزْرَائِيلَ هُوَ مَلَكُ الْمَوْتِ ) ؛ وجال البغوي فتفسير ديالو (مَلَكُ الْمَوْتِ الَّذِي وُكِّلَ بِكُمْ) أَيْ وُكِّلَ بِقَبْضِ أَرْوَاحِكُمْ وَهُوَ عزْرَائِيلُ).

## مصادر

تصنيف:معتقد
تصنيف:إسخاطولوجيا إسلامية
تصنيف:لملائكة ف لإسلام
تصنيف:ملاك
إسرافيل

تصغير|إسرافيل
**إسرافيل** هو واحد من لملايكة لقراب لله و لمهمة ديالو ينفخ ف صور (بوق) نهار لقيامة باش يعلن بلي غادي تقوم الساعة.

قال لقرطبي: « قالو لعلماء دياولنا: بلي لأمم متافقين بلي إسرافيل هو لي تينفخ ف صور».

ولكن شي علماء تيشوفو بلي ماثبت حتا حديث بلي إسرافيل هو لي تينفخ صور.

## لي تقال عليه
* سبب تاع سميتو: قال أبو سلمة بن عبد الرحمن بن عوف سولت عائشة أم لمؤمنين باش كان نّبي كيبدا صلا يلا ناض ف لّيل؟ قالت يلا ناض ف لّيل كيبدا صّلا ديالو ب:

اللهم رب جبرائيل و ميكائيل و **إسرافيل** فاطر السماوات والأرض عالم الغيب والشهادة أنت تحكم بين عبادك فيما كانوا فيه يختلفون اهدني لما اختلف فيه من الحق بإذنك إنك تهدي من تشاء إلى صراط مستقيم.
* صفة ديالو:

قال محمد صلى الله عليه وسلم: إِنَّ طَرفَ صَاحِبِ الصُّوَرِ مُذْ وُكِّلَ بِهِ مُسْتَعِدٌّ، يَنْظُرُ نَحْوَ الْعَرْشِ، مَخَافَةَ أَنْ يُؤْمَرَ قَبْلَ أَنْ يَرْتَدَّ إِلَيْهِ طَرْفُهُ، كَأَنَّ عَيْنَيْهِ كَوْكَبَانِ دُرِّيَّانِ.

## مصادر

## عيون لكلام

تصنيف:معتقد
تصنيف:إسخاطولوجيا إسلامية
تصنيف:لملائكة ف لإسلام
تصنيف:ملاك
طارق داودة

**طارق داودة** (مزيود ف 1986 ف رّباط) باحت مغريبي ف لمجال ديال دّكاء صّطيناعي. معروف سيرتو ب مشروع كتب داريجة، لي كان لونصاه ف 2008 باش يحاول يوحّد لكتابة د دّاريجة ؤ يبسّط لكتابة ديالها ل نّاس لؤميين، دّراري صّغار ؤ ولاد زّماݣريا لمغاربا لي بغاو يتعلّمو ؤلا يتقنو دّاريجة.

ف 2010، بدا مشروع ديال طرجامة لينوكس ؤبونتو ل دّاريجة.

خدا دّوكتورا ديالو ف لبيوأنفورماتيك (بيولوجيا حواسبية) من جامعة مونتريال د كانادا، ؤ شارك ب بزاف د لأبحات ف لمجال طّبي ؤ لبيولوجيا، ب تطبيقات ديال تّعلام لماكيني ؤ تّعلام لعميق.

ف 2020 طور پلاطفورم ب دّكاء صّطيناعي معا باحتين خرين، باش يسرّعو لعملية د لمصاوبة ديال لڤاكسان د كوڤيد 19. ل حدود هاد لفترة كان خدّام باحت ف مرحلة لپوسطدوك ف جامعة هارڤرد ف لميريكان.

ف أكتوبر 2021، أسس شركة "بلور Bluwr" لي هيّا پلاطفورم د لكتابة ؤ تّفكير كاتݣول على راسها بلي كاتحاول تكون بديل ل مواقع صّوشل ميديا، لي مبنية على جلب نّتيباه د نّاس، ب غض نّاضار على واش لمحتوى عندو فايدة ليهوم ؤ شحال كيدّي ليهوم د لوقت.

## مصادر

تصنيف:أكاديميين مغاربا
تصنيف:مقالات فيها مصدر و 3000 بايت
تصنيف:زيادة 1986
تصنيف:ناس تزادو ف الرباط
تلات

[تصغير|[مارس (رب)|مارس، رب لحرب الروماني لي تسما عليه نهار تّلات ف بعض لّوغات]]
**تّلات** هوّا نهار ف سّيمانة جا مور تّنين ؤ قبل لاربع. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، تّلات كيتّعتابر هوّا نّهار تّاني ف سّيمانة. بعض لكالوندريات كيديرو تّلات هوّا نّهار تّالت، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د تّلات جات من رب د لحرب. تير  عند سّكانديناڤيين، تيو  عند نّڭالزا (منها )، ؤ مارس عند رّومان (منها  ف لفرانساوية).

## مصادر


تصنيف:نهارات د سيمانة
لخميس

**لخميس** هوّا نهار ف سّيمانة جا مور لاربع ؤ قبل جّمعة. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لخميس كيتّعتابر هوّا نّهار رّابع ف سّيمانة. بعض لكالوندريات كيديرو لخميس هوّا نّهار لخامس، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د لخميس جات من سّمية ديال رب معبود ف دّيانات لؤروپية لقديمة. طور  عند سّكانديناڤيين و نّڭالزا (منها  *نهار ديال طور*)، ؤ جوپيتر عند رّومان (منها  ف لفرانساوية من لّاتينية  *نهار ديال جوپيتر*).

## مصادر


تصنيف:نهارات د سيمانة
سبت

[تصغير|كوكب ساتورن (زحل) لي تسمّا عليه نهار السبت ف بعض اللوغات، بحال ف [نݣليزية|النݣليزية Saturday]]
**سّبت** هوّا نهار ف سّيمانة جا مور جّمعة ؤ قبل لحد. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، سّبت كيتّعتابر هوّا نّهار سّات ف سّيمانة. بعض لكالوندريات كيديرو سّبت هوّا نّهار سّابع، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د سّبت جات من سّمية ديال لكوكب ساتورن، و ديال ساتورن، لي هوّ رب معبود ف دّيانة رّومانية لقديمة. منها  ب نّݣليزية (*نهار ديال ساتورن*)، ؤ  ف لفرانساوية من لّاتينية .

## مصادر


تصنيف:نهارات د سيمانة
لحد

[تصغير|رسمة ديال [ماني (رب)|ماني *Máni* الرب ديال لقامار عند الجرمان، و ختو صول *Sól* لي كاتمتل الشمش]]
**لحد** هوّا نهار ف سّيمانة جا مور سّبت ؤ قبل تنين. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لحد كيتّعتابر هوّا نّهار سّابع ؤ لّخراني ف سّيمانة. بعض لكالوندريات كيديرو لحد هوّا نّهار لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف بعض لّوغات لؤروپية ؤ حتا ف جّاپونية، سّمية د لحد جات من سّمية ديال "شّمش". منها  ب نّڭليزية، ؤ  ف لألمانية ؤ  ف جّاپونية. ف لّوغات لّاتينية بحال لفرانساوية، طّاليانية، سپنيولية، لبرطقيزية ؤ رّومانية، سّمية د لحد جات من لعيبارة لّاتينية  *ليوم د رّب*.

## مصادر


تصنيف:نهارات د سيمانة
سناء لعاجي

**سناء لعاجي** (مزيودة ف 1977 ف كازا) سوسيولوڭ، كاتبة ؤ صحافية مغريبية. تولدات ف فاميلة من طّبقة لكادحة، ؤ كانت هيّا لكبيرة ف 10 د لخوت ؤ لخواتات. بدات لكاريير ديالها ف مجلة نيشان، لي كانت مكتوبة ب دّاريجة، ؤ كانت كاتكتب لعمود لأسبوعي "لباتول" مابين شتنبر 2006 ؤ أكتوبر 2010.

ف 2006، واحد من لمقالات ديالها على نّوكات ف لمغريب دار فضيحة ف لإعلام، حيت مس مقدسات ؤ طابوات دينية. لعاجي معا دريس كسيكس حكمات عليهوم لمحكامة ب 3 سنين د لحبس، ؤ لمجلة توقّفات ب تهمة ديال لمس ب لإسلام. بجوج بيهوم تعرّضو ل تهديدات ب لقتل. سناء لعاجي ڭالت بلي ماكانتش كاتقصد إهانة دّين، ؤ عتادرات عمومياً.

ف سّنوات لي موراها، ستامرات لعاجي ف لكتابة ف جورنالات ؤ مجلات مغريبية، ؤ كانت رئيسة د تّحرير ديال الأحداث المغربية. ف 2016، شدات دوكتورا ف سّوسيولوجيا من جامعة إكس مارسيي. كتبات مجموعة د رّوايات، ؤ آخر كتاب ديالها مبازي على تّيز د دّوكتورا ديالها ب عنوان *Sexualité et Célibat au Maroc: Pratiques et Verbalisation* (سّيكس ؤ لعزوبية ف لمغريب: مومارسات ؤ تعابير لفضية)، لي تّشهر ف لمغريب.

ف 2019، كانت من بين 490 واحد سناو على عاريضة كاتطالب ب لحرية لجنسية، معا ليلى سليماني، صونيا طراب، ؤ لوزيرة لفايتة حكيمة لحيطي، ؤ هاد لموبادرة طرات مور لعتيقال ديال صّحافية هاجر ريسوني.

## مصادر

تصنيف:أكاديميين مغاربا
تصنيف:زيادة 1977
تصنيف:كتاتبيا مغاربا د لقرن 21
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس حيين
تصنيف:صحافيين ؤ صحافيات مغاربا
تصنيف:صحافية مغريبية
تصنيف:كاتيبات مغريبيات
تصنيف:جدالات متعلقين ب لإسلام
تصنيف:كاتب مغريبي
صابر الرباعي

**صابر بن الهادي الرباعي**، المعروف فنياً باسم **صابر الرباعي** (تولد ف 13 مارس 1967 ف صفاقس، تونس)، هو مغني وملحن وممثل تونسي. كيتعتابر واحد من أبرز الأصوات العربية المعاصرة، وتلقب بـ "أمير الطرب العربي". تشهر بالأداء ديالو للطرب الكلاسيكي العربي ممزوج باللون التونسي، وغنّى بزاف ديال الأغاني لي نجحات ف تونس والعالم العربي.

## الطفولة والبدايات
صابر الرباعي تزاد وسط عائلة فنية معروفة بالاحترام ديالها للتراث الموسيقي التونسي، وهاد الوسط الأسري لعب دور كبير فالتأثير على المسار ديالو. والده كان عازف عود بارع، وكان كيدوز ساعات طويلة كيعزف ويعلم أولادو أساسيات الموسيقى، وهنا بدا صابر كيشرب من هاد الجو الفني ويكبر وسط أنغام الطرب الشرقي والموسيقى التونسية الأصيلة. من صغر سنّو بان عليه الميل نحو الغناء، بحيث كان كيشارك فالحفلات ديال المدرسة والأنشطة الثقافية المحلية، وكيغني فالمناسبات العائلية قدام الجيران والأصدقاء، وهنا عرفو الناس الموهبة ديالو. مع الوقت بدا كيشارك حتى فالمهرجانات المحلية الصغيرة، وهاد المشاركة خلاتو ياخد ثقة فراسو ويطور الصوت ديالو.

من بعد التحق بالمعهد العالي للموسيقى ف تونس العاصمة، وهناك تعمق فالدراسة الأكاديمية ديال الموسيقى العربية وتعلم العزف على العود بطريقة احترافية، وزاد تعرّف على أساليب موسيقية مختلفة وخالط أساتذة كبار فالميدان. هاد المرحلة التعليمية كانت منعرج مهم فالحياة ديالو حيث جمع بين الموهبة الفطرية والتكوين الأكاديمي.

أول ظهور رسمي لصابر الرباعي كان فواخر الثمانينات، ملي شارك فمهرجان الأغنية التونسية، وهنا قدر يفرض راسو وسط مجموعة كبيرة ديال الأصوات الشابة. الموهبة ديالو والصوت الطربي ديالو خلاو لجنة التحكيم تمنحو الجائزة الأولى، وهاد التتويج فتح ليه الباب باش ينطلق بقوة فالميدان الفني. من داك الوقت بدا كيتعرف على الساحة الفنية مشي غير فتونس ولكن حتى فالعالم العربي، حيث كان كيمثل صورة الفنان التونسي الملتزم بالجودة والإبداع.

## المسار الفني
صابر الرباعي بدى مساره الاحترافي بداية التسعينات، وأصدر أول ألبوماتو بعنوان *ياللي بجمالك* (1992). من بعد، دار تعاون مع ملحنين كبار عرب ومغاربة، وغنّى باللهجات المختلفة: التونسية، المصرية، واللبنانية. من أشهر أغانيه: *عز الحبايب*، *أتحدى العالم*، *برشا برشا*، *على نار*، و*سيدي منصور* لي كانت انطلاقة قوية عالمية. شارك ف مهرجانات كبيرة بحال مهرجان قرطاج الدولي، مهرجان موازين ف المغرب، ومهرجان بعلبك ف لبنان.

## الأعمال السينمائية والتلفزية
بالإضافة للغناء، شارك صابر ف بعض الأعمال التلفزية والتمثيلية كضيف شرف، وكان حتى عضو لجنة تحكيم ف برامج مواهب عربية بحال *ذا فويس* (نسخة العربية) سنة 2014.

## الألقاب والتكريمات

* لقب "أمير الطرب العربي".
* جوائز من مهرجان القاهرة الدولي للموسيقى.
* وسام الاستحقاق الثقافي من الجمهورية التونسية.
* جائزة الموريكس دور اللبنانية.
* تكريمات ف المغرب، مصر، وبلدان الخليج.

## الحياة الشخصية
صابر متزوج وعندو أبناء، وكيوازن بين الحياة العائلية والفنية. معروف بالالتزام الفني والابتعاد عن الإثارة الإعلامية.

## مراجع

* الموقع الرسمي: saberrebai.com

## مصادر


تصنيف:بيوغرافيا د رجال
تصنيف:زيادة 1967
تصنيف:ناس حيين
تصنيف:موغني تونسي
تصنيف:مومتيل تونسي
أمل حجازي

**أمل حجازي** هي مغنية و مومتيلة لبنانية.

## مصادر


تصنيف:مومتيلة لبنانية
تصنيف:موغنية لبنانية
تصنيف:زيادة 1977
تصنيف:ناس تزادو ف بيروت
تصنيف:ناس حيين
لطيفة (موغنية)

**لطيفة بنت عليه العرفاوي** ولا **لطيفة** (مزيودة ف 14 فبراير 1961) هي مغنية و مومتيلة تونسية.

## مصادر


تصنيف:موغنية تونسية
تصنيف:مومتيلة تونسية
تصنيف:زيادة 1961
تصنيف:ناس حيين
تصنيف:مقالات فيها مصدر و 3000 بايت
بوت

تصغير|رّمز ديال لبوتات ف ويكيپيديا ب دّاريجة
**لبوت** ؤلا **لبوت د أنتيرنيت** ؤلا **لبوت د لويب** (ب نّݣليزية **Internet bot** ؤلا **Web bot** ؤلا **Bot**) هوّا پروݣرام مديور باش يطمّت عطاشات ف أنتيرنيت يعني يخليها تّدار ؤطوماتيكياً بلاصت مايديرها بنادم. هاد لعطاشات عادةً كيكونو حوايج لي يقدر يديرهوم بنادم، بحال جمع لمعلومات ؤ لمصيفطة د ميساجات، ولاكين كيكونو كتار ؤ غادي يشدو وقت بزاف، ؤلا مملين بزاف.

لبوت هنا كيلعب نفس دّور ديال بنادم، يعني كيكون هوّا لكليان ف لموضيل كليان سيرڤور. لعطاشات لي كيطمّتهوم لبوت ف لعادة كيكونو بساط ؤ كيتعاودو ب نفس طّريقة، ؤ كيتدارو ب سرعة كبيرة لي كاتفوت ب واهلي سّرعة د بنادم. أكتر نوع د لبوتات لي مستعمل كيتسمّا رّتيلة لي كيدوز على عاداد كبير د صّفحات ف لويب باش يجمع ؤ يحلل ؤ يصنف معلومات منها. نّص ديال طّرافيك د لويب جاي من بوتات.

كاينين طرقان مختالفين باش سّيرڤورات كيحدو لخدمة د لبوتات. كاين منهوم لي كيستعملو فيشي `robot.txt` لي كيكونو فيه لقواعد لي خاص يلتازم بيها لبوت ف داك سّيرڤور. أي بوت لي ماكيحتارمش دوك لقواعد يقدر يتّبلوكا. كاينين بوتات لي "ضريّفين" بحال رّتيلات، ؤ كاينين بوتات لي "خايبين" بحال لي كينشرو معلومات زائفة ؤلا كيحطو ميساجات ديال سّپام (بحال إعلانات ماشي مرغوب فيها)، ؤلا كيكونو ݣاع فيهوم ڤيروسات.

## مصادر

## شوف تا
* ويكيپيديا:بوتات

تصنيف:أنفورماتيك
تصنيف:بوتات د أنتيرنيت
تصنيف:مقالات فيها مصدر و 3000 بايت
لفقيه لبصري

**محمد لبصري**، لمعروف ب **لفقيه لبصري** (تولد ف 1925 ف دمنات - مات ف 14 أكتوبر 2003 ف شفشاون) كان مقاوم ومعارض سياسي مغريبي. كان من لمؤسسين د لمنضمة السرية، و من الشيفان ديال جيش التحرير، و من لمؤسسين ديال لإتحاد لإشتراكي معا لمهدي بن بركة و عبد الرحيم بوعبيد. لبصري عاش منفي 30 عام (من 1966 ل 1996 فين دخل للمغريب). كان معارض كبير د لحسن التاني، بغا يقتلو 18 لمرّة، و تّحكم عليه بلإعدام 4 د لمرّات.
## مصادر

تصنيف:زيادة 1925
تصنيف:وفيات 2003
تصنيف:سياسي مغريبي
تصنيف:لعوام د الرصاص ف لمغريب
تصنيف:بيوغرافيا د رجال
تصنيف:ناس تزادو ف دمنات
تصنيف:ناس توفاو ف شفشاون
تصنيف:زيادة 1927
تصنيف:ناس د دمنات
تصنيف:ناشطين مغاربا
تطميت

تصغير|ب تّطميت، تّحكم ف بزاف د سّيستيمات ؤ لمصالح بحال لمراكز د تّريسينتي، كيتطلّبو تدخل محدود ديال بنادم
**تّطميت** (ب نّݣليزية **Automation**، ب لعربية **أتمتة**) هوّا مصطلح كيوصف عاداد ديال طّيكنولوجيات لي كينقصو لخدمة على بنادم ؤ تّدخل ديالو ف پروصيات مختالفين. هاد لبلان كيتدار ملي كيتفهمو سّاس ؤ شّروط ديال بعض لقرارات، لعلاقات بين پروصيات فرعية ؤ سّلوكات لمتعلقة بيها، ؤ كيتم تدخال هادشي ف ماكينة لي كاتولي كاتلعب هاد لأدوار.

تّطميت، يعني جعل پروصي ؤلا پروصيات كيطراو بشكل ؤطوماتيكي، كيشمل تخدام دوزانات من نواع مختالفين، ؤ سيستيمات د لكونطرول، باش يتحكّمو ف لماكينات، لوزينات، رّيزوات د تّيليفون، ؤ لمركوب ب نواعو. ف لعقود لّخرة معا تّطور د لورديناتور ؤ لانتيرنيت، ولا تّطميت يقدر يطرا تا ف لمجال لڤيرتوالي غير ب لپروݣرامات ؤ صّوفتوير.

## لأصل د لكلمة
كلمت "تطميت"، ؤ لفيعل "طمّت"، موخودين من "ؤطوماط" ؤلا "ؤطوماتيكي". "طمّت پروصي" يعني رد داك لپروصي كيخدم بشكل ؤطوماتيكي بلا تدخل ؤلا ب تدخل محدود د بنادم.

## مصادر


تصنيف:أنفورماتيك
رتيلة (بوت)

تصغير|لقلدة ديال رتيلة
**رّتيلة** ؤلا **لكرولر د لويب** (ب نّݣليزية **Spider**، ؤلا **Web crawler**، ؤلا **Spiderbot**) هوّا بوت متخصص ف دّوزان على صّفاحي د لويب، ؤ كيتخدّم عادةً من طاراف لموطورات د لبحت باش يفهرس سّيتات ؤ صّفاحي د لويب.

رّتيلات كيتخدّمو تا ف تغراف لويب، يعني جمع معلومات محددة من سيتات مختالفين. سّيرڤورات كيقدرو يستعملو فيشي `robot.txt` لي كيكونو فيه لقواعد لي خاص يلتازم بيها لبوت ف داك سّيرڤور، باش يحدو ؤ تا باش يبلوكيو رّتيلات ؤ لبوتات بشكل عام.

## مصادر


تصنيف:أنفورماتيك
تصنيف:موطور د التقلاب
لحبس د قلعة مڭونة

**لحبس د قلعة مڭونة**، ولاّ **لحبس د لقلعة** كان واحد لحبس سري جا ف قلعة مڭونة ف لمغريب، تخدّم ما بين 23 أكتوبر 1980 و 12 يونيو 1991، و تحبسو فيه تقريبا 400 واحد لأغلبية ديالهم من لجنوب.

كاينا مقبرة حدا هاد لحبس، مدفونين فيها الناس اللي ماتو ف لوقت اللي كانو مسجونين تما.
## التاريخ ديالو
لأصل ديال هاد لحبس كان هو قشلة د لعسكر د فرانسا، تبنات ف لوقت د لإستعمار. ف 1980، قررات الدولة باش ترحل شي معتقلين من لحبس د أڭدز، و دّاتهم لهاد لقشلة.

ف 1993، سوّلات الصحفية لفرانساوية آن سانكلير لماليك لحسن التاني على ها لحبس، و هو يقوليها باللي ما كاينش، و باللي "قلعة مڭونة هي لعاصمة د لورد".

## كتوبا عليه
ف 2009، خرّج محمد النضراني وعبد الرحيم لقنوسي كتاب بلفرونسي على لوقت اللي دوّزوه ف هاد لحبس، سمّاوه "لعاصمة د لورد".
## مصادر

تصنيف:لقرن 20 ف لمغريب
تصنيف:حبس قديم ف لمغريب
أنكوباتور د ويكيميديا

تصغير|لوݣو ديال لپروجيات د ويكيميديا
**لأنكوباتور د ويكيميديا** ؤلا **لانكوباتور** (ب نّݣليزية **Wikimedia Incubator**) هوّا مشروع ؤ سيت تابع ل مؤسسة ويكيميديا، لي كيحتاضن مشاريع د ويكيميديا لي باقة ماوجداتش باش تّعرض بشكل عومومي ؤ رسمي. هاد لمشاريع يقدرو يكونو تابعين ل ويكيپيديا، ويكي كتوبا، ويكي خبار، ويكي قتيباس، ؤلا ويكي تسافير، ب لوغات لي باقي ماعندهاش داك لپروجي بشكل رسمي. لانكوباتور ماكيبداوش فيه مشاريع جداد بشكل تام، مي مشاريع لي ديجا كاينين (دوك لخمسة لي مدكورين) ب لوغة جديدة.

وخا لمشاريع لي ف لانكوباتور ماعندهومش سمية د ضّومين خاصة بيهوم، كيقدرو يتعدّلو ؤ يتزاد فيهوم بحال أي مشروع أخور د ويكيميديا. لكتاتبيا لي كيخدمو على شي مشروع ف لانكوباتور خاصهوم يطوروه ؤ يتبتو ل لّجنة لمختصة ف مؤسسة ويكيميديا بلي لپروجي ديالهوم كيستاحق يخرج رسمياً ؤ يكون عندو سيت خاص بيه، بحال باقي لمشاريع لعومومية د ويكيميديا.

يلا شي مشروع د ويكيميديا مابقاش ناشط ؤ مات، يقدرو يتحولو صّفحات ديالو ل لانكوباتور علاين ما تبان جماعة جديدة د لكتاتبيا باش تعاود تحيي لمشروع.

باش يتزاد مشروع ديال شي لوغة ف لانكوباتور، خاص تكون ديك لّوغة عندها كوض د إيزو 639. ؤ باش تخرج من لانكوباتور ؤ يولّي عندها سيت رسمي خاص بيها، كيتّشتارط باش يكونو 3 تال 5 د لكتاتبيا مداومين على لكتابة فيها ل مدة كاتوصل علّاقل ل واحد لعاداد د شّهورا متّابعين. بشكل عام شّروط د لقبول د لمشروع مرخّفين يلا قارناهوم معا شّروط د لمقبولية ف ويكيپيديا ب نّݣليزية.

## شوف تا
* ويكيپيديا
* ويقاموس

## مصادر

## لمزاود
* لأنكوباتور د ويكيميديا


تصنيف:پروجيات د ويكيميديا
تصنيف:مقالات فيها مصدر و 3000 بايت
ريموند توڤنو

**ريموند توڤنو** (مزيود ف 15 يوليوز 1896، مات ف 17 أبريل 1981) هوّا أركيولوجي ؤ توارخي فرانساوي متخصص ف تّاريخ رّوماني. كان مودير ديال سربيس تّاريخ لقديم ؤ لحفريات ف لمغريب، ؤ ؤستاد ديال تّاريخ لقديم ؤ لأركيولوجيا د رّومان ف جامعة پواتيي ف فرانسا.

## حياتو
توڤنو قرا ف لمدراسة لعالية د لأساتيدا ف پاري، ؤ خدا دّيپلوم ديالو ف 1919. كان شارك ف لحرب ف 1917 ؤ تّجرح ؤ خدا وسام ديال صليب لحرب. قرّا ؤ خدم ف لأبحات لأركيولوجية ف سپانيا من 1925، ؤ ف 1941 تعيّن موفتّيش ديال سربيس لقدوميات (داكشي لي متعلّق ب تّاريخ لقديم ؤ لحفريات ديالو) ف لمغريب ؤ شغل هاد لمنصب تال 1955. نشر بزاف د لأبحات على مدينت وليلي لي كان قاد لأبحات لحفرية فيها. دار حفريات ف جوج مواضع خرين ف لمغريب هوما باناصا ؤ تاموسيدا. رجع موراها ل فرانسا ؤ بقا كيقرّي ف جاميعت پواتيي تا شد تّقاعد ف 1967.

## أعمال
* 
* 
* 
* 

## مصادر

تصنيف:زيادة 1896
تصنيف:وفيات 1981
تصنيف:لأركيولوجيا ف لمغريب
تصنيف:توارخي فرانساوي
تصنيف:مقالات فيها مصدر و علاين 3000 بايت
ألفبائية لاتينية

upright=2|تصغير|تّوزيع ديال لحروف لّاتينية. لبلدان لي ب خضر غامق كيخدّمو غير لوغة/لوغات رسمية ؤلا وطنية لي كاتّكتب ب حروف لاتينية. ب لخضر لفاتح بلدان لي وحدة ؤلا بعض لّوغات رّسمية ؤلا لوطنية ديالهوم كاتّكتب ب حروف د لّاتينية

**لألفبائية لّاتينية** هيّا لمجموع د لحروف لي كانو مخدّمين ف لّاتينية لي كانت لوغة د لإمبراطورية رّومانية، ؤ لحروف لي تزادو من بعد ف لوغات منحادرين منها ؤلا لي تأتّرو بيها.

لحروف لّاتينية تطورو من لحروف د لإتروسكية (لوغة طاليانية قديمة لي ماعندها تا علاقة معا لّاتينية ؤلا لّوغات لي كانعرفو دابا)، لي تاهيّا تطورات من لحروف ليونانية. هاد لحروف تاهوما تطورو من سّيستيم لفينيقي د لكتابة لي تطورات بدورها من لكتابة لمصرية لقديمة. لحروف لّاتينية نتاشرو ف ؤروپا بسباب لهيمانة ديال لإمبراطورية رّومانية، ؤ تّأتير تّقافي ديالهوم لي وصل حتا ل بلايص لي ماعمّرهوم حتلّوهوم. من بعد، ف لفترة لإمپريالية، ؤروپا صدّرات هاد لحروف ل لعالم كامل تقريبا، ؤ ولّات لأبجدية لّاتينية أكتر وحدة مستعملة ف لعالم.

## تّطور
لّاتينية د لبدية كانو فيها 21 حرف لي نيت باقين تال دابا، ؤ تزادو عليهوم منبعد حروف خرين بحال J، U، W، ؤ Y.

### طّالياكية لقديمة

### لّاتينية لقديمة
ف لألفبائية لّاتينية لقديمة (لقرن 3 قبل لميلاد)، لحرف G، خدا بلاصت Z، لي ماغاديش يبقا يتّستعمل تال جوج قرون موراها ؤ غادي يتزاد عليه لحرف Y. هاد جّوج حروف تستعملو ف لبدية سيرتو باش يتكتبو لكلمات لي أصلها يوناني. داكشي علاش نيت *Y* كاتسما  ؤلا "i ليونانية".

## مصادر


تصنيف:لاتينية
تصنيف:مقالات فيها مصدر و 3000 بايت
لولا إنديڭو

**ميريام ضوبلاس مونيوث** لمعروفة بسميتها لفنية **لولا إنديڭو** هي موغنية و شطّاحة سپنيولية من غرناطة، تولدات ف 1 أبريل 1992 ف مدريد، سپانيا.

## مصادر

## عيون لكلام

تصنيف:موغنية سپنيولية
تصنيف:زيادة 1992
تصنيف:ناس حيين
حمد باحنيني

**حمد باحنيني**، (تولد ف فاس ف 1909، مات ف 10 يوليوز 1971 ف الصخيرات) كان سياسي و وزير و قاضي مغريبي ف لقرن لعشرين. كان هو لوزير اللّول د لمغريب من 13 نونبر 1963 ل 7 يونيو 1965.

## حياتو
حمد باحنيني قرا ؤ تخرّج من جاميعة د لقرويين. ف 1944، كان من الناس اللي سيناو على وتيقة 11 يناير 1944 اللي طالبات بلإستقلال د لمغريب، و مشا للحبس علاودها.

ف 1953، من مورا ما عيّنات فرانسا محمد بن عرفة سلطان ونفات محمد لخامس، مشا با حنيني عند بن عرفة وباسلّو يدّو، وكان وزير ف لحكومة ديالو، الشي اللي خلا بزاف د الناس يحسبوه خاين. ف 1963، من مورا لإستقلال، تدار قانون سمح لݣاع اللي خدمو مع فرانسا و عطاهم حقوقهم، و ولاّ باحنيني وزير أوّل.

ف 10 يوليوز 1971، كان با حنيني معروض للعيد ميلاد د لماليك لحسن التاني ف لقصر د الصخيرات، و وقعات محاولة د لينقيلاب ديك النهار. جات فيه قرطاسة ومات بيها ديك الساعة.

باحنيني كان كاينتامي ل لجبهة د دّيفاع على لمؤسسات دّستورية.

## مصادر

تصنيف:زيادة 1909
تصنيف:وفيات 1971
تصنيف:وزير أول مغريبي
تصنيف:بيوغرافيا د رجال
تصنيف:ناس تزادو ف فاس
تصنيف:ناس توفاو ف الصخيرات
تصنيف:ناس د فاس
تصنيف:ناس د الرباط
تصنيف:مقالات فيها مصدر و 3000 بايت
أيمن الظواهري

**أيمن محمد ربيع الظواهري** (مزيود ف 19 يونيو 1951، مات ف 31 يوليوز 2022) طبيب ؤ شيخ مصري لي كان زعيم تنضيم لقاعدة مابين يونيو 2011 ؤ يوليوز 2022. كان خدا بلاصت أسامة بن لادن بعدما مات، ؤ كان قبل من داكشي عضو بارز ف تنضيمات إسلاموية لي نضّمات هجمات ف إفريقيا، أسيا، أمريكا شّمالية ؤ ؤروپا. بعد لهجمات د 11 شتنبر، وزارة لخارجية لميريكانية دارت جايزة د 25 مليون دولار ل أي واحد عطا معلومة لي أدّات ل شّدان ديالو.

ف 1999، كان الظواهري تدار ف لّيستة د لمنع و لعوقوبات لعالمية، من عند لجنة العوقوبات على لقاعدة. ف 31 يوليوز 2022، تّقتل أيمن الظواهري ف كابول ب هجمة ديال درون.

## مصادر

تصنيف:زيادة 1951
تصنيف:وفيات 2022
منال (موغنية)

**منال بنشليخة** (تولدات ف 18 شتنبر 1993 ف مراكش) مشهورة بسميتها **منال** هي مغنية پوپ و راپ و كاتبة كلمات و مولحنة و لعّابة د لݣيطار مغريبية. كبرات فمراكش وقرات لبيزنيس، ولكن لحب ديالها ل لموسيقا خلاها تمشي ل هاد لمجال و تنشر ڤيديوات ديالها ف يوتوب. تكتشفات من لمنتج لمغريبي دي-جي فان.

## لأعمال دياولها

### لأغاني

### لكليپات دياولها

## مصادر

تصنيف:زيادة 1993
تصنيف:مغنية مغريبية
تصنيف:ناس تزادو ف مراكش
تصنيف:مقالات فيها مصدر و 3000 بايت
تصنيف:ناس حيين
تصنيف:ناس د مراكش
محمد بنهيمة

**محمد الطيبي بنهيمة**، (تولد ف آسفي ف 25 يونيو 1924، مات ف 23 نونبر 1992 ف الرباط) كان طبيب وسياسي مغريبي ف لقرن لعشرين. كان هو لوزير اللّول د لمغريب من 7 يوليوز 1967 ل 6 أكتوبر 1969. كان وزير د الداخلية من 1972 ل 1973، و من 1977 ل 1979.

ملّي كبر بنهيمة ومرض، كان التقاعد ديالو قليل. ملّي عرفها لماليك لحسن التاني، بدل لقانون ولاّو لووزارا تيتخلصو حياتهم كاملة نفس لخلصة واخا يساليو لخدمة ولا يتقاعدو.
## مصادر

تصنيف:زيادة 1924
تصنيف:ناس تزادو ف أسفي
تصنيف:وفيات 1992
تصنيف:ناس توفاو ف الرباط
تصنيف:طبا مغاربا
تصنيف:وزير مغريبي
تصنيف:وزير أول مغريبي
تصنيف:بيوغرافيا د رجال
تصنيف:وزير داخلية د لمغريب
تصنيف:ناس د أسفي
ريم فكري

**ريم فكري** (تولدات فنهار 22 غشت 2000 ف مدينة الدار البيضا) هيا مغنية و ممثلة مغريبية بانت و تعرفات ف البدية ف وسائل التواصل لإجتماعي اليوتيوب و فايسبوك. هاد الشهرة خلّاتها تدخل للعالم د لفن.

## لكاريير

فكري بدات تسجل أغاني و تدوز تا ف لقنوات لعمومية لمغربية ف كل من قناة دوزيم وقناة اللولة. من بعد بانت ف مشاركتها اللولة ف لأعمال التلفزية، لي بدات ف مسلسل مول لمليح لي داز ف قناة لولة ف رمضان 2022. ولي دار ليه لإخراج لموخريج أيوب لهنود و لي شاركات فيه مع عدد من لمومتلين لمغاربة لمعروفين بحال: عبد الإله رشيد، سعيد باي، سعد موفق، فضيلة بن موسى، كوثر تيسية، صباح بنشويخ، زهيرة صديق، عزيزة مرودي، زينب عبيد، حسن بديدة و محمد الشوبي و فنانا خرين.

أغنية ستيلو ورقة كانت هي سويرتي الربح لي دخلها لعالم د الشهرة ولي دارتها ف كتوبر د عام 2021. ومن بين أهم لإنتاجات لي دارت، لمشاركة ديالها ف أغنية ويلكام تو موروكو ف لإفتتاحية د لموندياليتو 2022 لي داز ف لمغرب وتنضم مابين مدينة الرباط ومدينة طنجة. لأغنية لي تنتجات ف فبراير من عام 2023، ولي دار ليها لإنتاج لمنتج لمغربي ريدوان. ولي شاركات فيها مع سميات معروفة ومشهورة بحال: ديزي دروس، أسماء لمنور، الدوزي، حاتم عمور، نعمان بلعياشي، زهير بهاوي و أمينوكس.

ف غشت 2023 تجوجات ب مغريبي-فرانصاوي رضا فرس، لي تخطف ؤ تقتل ف فبراير 2024.

## خدمتها
### ف التمتيل

* **2022**: مسلسل مول لمليح
* **2025**: مسلسل رحمة

### أغانيها

#### سينݣل

#### فيتورينݣ

## جوايز
* 2022: ترشيح ل جايزة أفريما ديال أحسن مغنية ف شمال إفريقيا (ربحاتها فوزية)

## مهرجانات و حفلات
* 2024: مهرجان الشواطئ ف لمضيق، نسخة 20

## مصادر

تصنيف:زيادة 2001
تصنيف:مغنية مغريبية
تصنيف:مومتيلة مغريبية
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
پلاج ميرامار

**پلاج ميرامار** لمعروف حتى ب **لپلاج د لمركز**، هو پلاج لي كاين ف مدينة لمحمدية ف لمغريب.
وصلة=//upload.wikimedia.org/wikipedia/commons/thumb/f/f5/Fishing rod on Miramar beach in Mohammedia, Morocco.jpg/282px-Fishing rod on Miramar beach in Mohammedia, Morocco.jpg|تصغير|282x282بك|تصويرة ديال قصبة دصيد من پلاج ميرامار

## لبلاصة
هاد لپلاج كاين ف لجماعة لحضرية ديال لمحمدية، ف لعمالة ديال لمحمدية، جهة الدار لبيضا سطات، بين لمرسى لپيطرولي ديال لمحمدية، و لپلاج ديال مانسمان.

## السياحة
هاد لپلاج تايزوروه الناس بزاف ف الصيف، حيت كايتعتابر متنفس للناس ديال لمحمدية وحتى الدار لبيضا لي تايفضلو يتبحرو فيه، هاد لپلاج تايكون فيه الرَوَاج، و تايديرو فيه شي رياضات شاطئية بحال لباطويات دلأشرعة.

## التهيئة
لپلاج فيها كورنيش كبير فيه بزاف ديال لقهاوي والتجارة والرواج، زيادة على أوطيل مصنف، عام 2021 علنو بلي غادي يديرو تهيئة للكورنيش ديال هاد لپلاج، و بداو تايهدمو لكورنيش لقديم، و تايبنيو بلاصتو كورنيش جديد فيه تريبيل و خدمات متنوعة.

تبناو ف لپلاج ميرامار شي ويداديات وإقامات ديال السكنة، لمسألة لي ماعجباتش لمجتمع لمدني ديال مدينة لمحمدية، حيت هاد لبنايات ماحتارماتش لمسافة لقانونية بينها وبين لپلاج، و تسببات ف ضياع الكثبان الرملية ديال لپلاج لي فقدات توازنها.

## لبيئة
لمجتمع لمدني ديال مدينة لمحمدية نتاقد بزاف الناس لي تايسيرو لمدينة والشأن لعام لمحلي فيها، بسباب لپلاج ميرامار لي توسخ لما والرملة ديالو، بسباب لغبرة لكحلة ديال الشاربون، والزبل دلباطويات ديال لپيطرول ولوسخ ديال لواد لحار، كيف ما أكدات شي دراسات بلي لميزانية ديال رواسب دالرملة فهاد لپلاج، فيها اختلالات مرتابطة بالدينامية لعامة ديال الساحل دلمحمدية.
{
 "type": "FeatureCollection",
 "features": [
 {
 "type": "Feature",
 "properties": {},
 "geometry": {
 "type": "Point",
 "coordinates": [
 -7.387776,
 33.708153
 ]
 }
 }
 ]
}
## مصادر

## شوف تا
* پلاج بوزنيقة

تصنيف:لمحمدية
تصنيف:جغرافيا د عمالة لمحمدية
تصنيف:مقالات فيها مصدر و 3000 بايت
رواية إنجيل الأمازيغ العهد الأخير

**إنجيل الأمازيغ العهد الأخير** هي رواية تصدرات فأواخير سنة 2019 من عند الروائي المغريبي عبد الله لحسايني على دار مكتبة سلمى فـ تيطوان.
بديل=لغلاف ديال الرواية|تصغير|لغلاف ديال الرواية

## تفاصيل ديال الرواية
كتحكي على بطل رواية سابقة لنفس الكاتب واللي سميتو سعيد واللي رجع مهتم باللاهوت المسيحي خصوصن للقس المسيحي المعارض اللي سميتو آريوس اللي عاش فلقرون اللولى المسيحية. بطل الرواية مهتم تا بالتاريخ و لمخطوطات، و قدر يكتشف مخطوطات ديال إنجيل بالأمازيغية. هاذ الإنجيل مكتوب فيه على القس آريوس. البطل غادي يوليو يلقبوه بآريوس من كثرة ما كيهدر عليه. ولحقاش مهتم بالفيزيك الكمومية ويحاول بلمساعدة ديال الأستاذ ديالو أنو يلقا طريݣة باش يخرج من هاذ العالم ويرجع للماضي باش يتلاقا هاذ القس.

و فيعلا غادي يستغل طريقة تجمع بين التصوف و البوذية و لفيزيك حيت الإلكترونات هوما لي يقدرو يرجعو للماضي و داكشي علاش حسب البطل راه التركيز على طريق التأمل البوذي اليوݣا ولا الحضرة الصوفية يخلي الإلكترونات ديال الجسم باش يرجعو للماضي. فعلا كايرجع للماضي و يتلاقى بشخصية مسيحية ف سوريا الشام ديك لوقت و لي كيعتابر نفسو تجسود ديال القس آريوس و كيبدا مع سنسلة ديال النيقاشات اللاهوتية. أما اللي ضايرين ب هاذ السيد غادي يحسدو البطل و يحاولو يغتالوه. و ف إطار المقاومة ديالو ليهم يكتشف بلي كل اللي عاشو كان حلم و كانو مزال ف الزاوية. و قرر أنو يفتح صفحة فلفايسبوك ويعلن أنو هو أريوس ديال هاذ العصر و بلي التعليمات ديالو هي الإنجيل العهد الأخير لي هي بشارة الخلاص من الشكل القديم للأديان و بلي الدين هو تقديس الإنسان و حقوق الإنسان.

لبطل غادي يموت بعد سنوات ولكن بدل أنو يتحقق الهدف ديالو الناس غادي ترجع للعادة القديمة ديالها بحال ما صرت تاحاجة.

الكاتب عبد الله لحسايني عندو رواية خرة سميتها "بطاليوس عاد إلى مقدونيا"، و ف هاذ الرواية انجيل الأمازيغ كيعتمد على فقرات من الرواية اللولة بحال يلا كانت الجزء الثاني باش يبيين الترابط بيناتهم وباش يخلق نوع من الواقع الإفتراضي الأدبي.

## مصادر

تصنيف:كتوبا
تصنيف:لأداب لمغريبي
پلاج مانسمان

**پلاج مانسمان** (ب لفرانساوية: ****) كاين ف مدينة لمحمدية ف لمغريب، تايستقبل عدد كبير ديال الزوار فالصيف، لي تايميزو هو بلي راه تايجمع بين پلاج ديال الرملة و پلاج ديال الصخر في نفس الوقت، و فيه جزيرة كاتبان فلوقت ديال لماريا، و هو بلاصة معروفة عند الصيادين ف القصبة، تايمارسو فيه هاد لهواية.

## الأصل ديال التسمية

الأصل ديال التسمية ديال هاد لپلاج كاترجع لإسم عائلة ألمانية ستوطنات هاد لبلاصة، متكونة من 6 ديال لخوت، سكنو فالمغريب قبل من لحماية الفرانساوية على المغريب، فالوقت لي كان فيه التنافس الإمپريالي على المغريب. لخوت مانسمان خدمو على مشروع مصنع ديال لمَّاس ف مدينة لمحمدية (فضالة قبل)، و كانو معطيين ليهم بزاف ديال لإمتيازات خلاتهم يملكو بزاف دالأراضي ديال لفلاحة على الشط ديال المحمدية، ب الخصوص على الشط ديال پلاج مانسمان، ولايني الإتفاق لي كان بين فرانسا و ألمانيا، دفع عائلة مانسمان تتخلى على هاد المنطقة ل عائلة هيرسنت لفرانساوية.{
 "type": "FeatureCollection",
 "features": [
 {
 "type": "Feature",
 "properties": {},
 "geometry": {
 "type": "Point",
 "coordinates": [
 -7.368551,
 33.710508
 ]
 }
 }
 ]
}

## لبلاصة
وصلة=//upload.wikimedia.org/wikipedia/commons/thumb/2/28/صورة لصياد بالقصبة من شاطئ مانسمان.jpg/220px-صورة لصياد بالقصبة من شاطئ مانسمان.jpg|تصغير|تصويرة ديال صياد بالقصبة من پلاج مانسمان
هاد لپلاج كاين فالجماعة د لمحمدية، العمالة د لمحمدية، فالجهة ديال دار البيضا السطات، بين لپلاج ديال ميرامار، و لپلاج ديال مونيكا. بعد الماريا، كاتبان حدا لپلاج جزيرة من الحجر سميتها جزيرة مانسمان، فيها لأكواخ ديال الصيادين.

## السياحة
وصلة=//upload.wikimedia.org/wikipedia/commons/thumb/8/8d/دراجة صياد زرقاء هوائية على شاطئ مانسمان.jpg/220px-دراجة صياد زرقاء هوائية على شاطئ مانسمان.jpg|تصغير|پيكالة زرقا ديال صياد فپلاج مانسمان
هاد لپلاج تايزوروه الناس بزاف فالصيف، من المحمدية و كازا، ب لخصوص لعائلات، حيت لعومان فيه مناسب للدراري الصغار. كاينين فلپلاج البياعة لي تايدورو، و لي تايكريو لباراسولات والكراسي والطبالي و البوݣيات والخيل للزوار، كيف ما معروف هاد لپلاج بالناس لي تايصيدو بالقصبة.

## التهيئة
وصلة=//upload.wikimedia.org/wikipedia/commons/thumb/0/0b/منطقة صخرية من شاطئ مانسمان.jpg/220px-منطقة صخرية من شاطئ مانسمان.jpg|تصغير|لپلاج ديال الصخر فمانسمان
للپلاج ديال مانسمان مافيهش كورنيش، دايرين بيه غير الكابانويات و شي قهاوي، لكن في الأعوام اللخرة، تبناو إقامات سياحية دالسكنة قريب من لپلاج، هاد لپلاج تايخوي فيه قادوس كبير خاص بالماء ديال الشتاء.

## البيئة
الانتقادات لي كاتوجه لهاد لپلاج قليلة مقارنة مع ليپلاج لأخرين ديال المحمدية، حيت الما ديالو تايبان صافي، لكن القادوس ديال الما دالشتا لي دارو فيه، خلى المدافعين على البيئة فالمدينة يطرحو بزاف ديال الأسئلة عليه و على الإقامات دالسكنة لي قريبة ليه.

## مصادر

تصنيف:لمحمدية
تصنيف:جغرافيا د عمالة لمحمدية
تصنيف:مقالات فيها مصدر و 3000 بايت
تنقية

وصلة=//upload.wikimedia.org/wikipedia/commons/thumb/1/16/تنقية الكامون في المغرب.jpg/220px-تنقية الكامون في المغرب.jpg|بديل=تنقية لكامون ف لمغريب|تصغير|تنقية لكامون ف لمغريب
**تْنقية لحبوب،** ؤلا **تْنقية** ف لمغريب، هي كلمة معروفة ف لمغريب، كاتعني تنقية ديال ڭاع نواع لحبوب لي غادي يستهلكوها الناس من لحجر و لوسخ و لحشرات الصغيرة لي ممكن يكونو فيها، و تا من لحبوب لخرة لي ماشي من نفس النوع، هادشي كامل بطريقة تقليدية و غير ب ليد.

## طّريقة
كايتدارو لحبوب ف طبسيل مسرح، من لأحسن يكون اللون ديالو بيض ولا فضي باش يبان فيه لوسخ مزيان و يسهال التحياد ديالو. بعدها كايجمعو لحبوب كاملين فجيهة وحدة ديال الطبسيل، و تايبدا لفرز ديالهم بصبعان ديال ليد للجيهة التانية ديال الطبسيل، و تايحيدو أي وسخة مازويناش تايدوزو عليها، هادشي كامل بعد ما تايكونو دوزو لحبوب ف لغربال، و خاصةً زرع.

## نواع د لحبوب
ف لمغريب، ڭاع نواع لحبوب كاتنقا قبل ماتستهلك ولا تْطيب، لكن تايبقا الزرع هو أكتر نوع ديال لحبوب مرتابط بهاد لخدمة، خاصة ف لمغريب

## لعادات لمرتابطة بتنقية
ف لمغريب، التنقية معروفة أنها خدمة ديال لعيالات، حيت هوما لي كايتكلفو بمسألة تّنقية د لحبوب من لوسخ قبل ماتطيب، لكن فاش كايتعلق لأمر ب زّرع كاتختالف لقضية شوي، حيت لمرا عادةً كاتعرض جاراتها باش يعاونوها ف التنقية، بسبب لكترة ديال الزرع، هادشي كامل قبل ما تغسلو و تنشفو و تطحنو.

رجع تقليد معروف ف لمغريب تعيط لمرا ل جاراتها باش يعاونوها ف التنقية، و كاتوجد ليهم براد ديال أتاي، و تايبقاو خدامين و تايهضرو و كايتبالدو الأخبار، هاد العملية ديال التنقية صعيبة و كاتبغي التركيز والشوف يكون مزيان، و تا اللياقة، وغالبا ماكاتكون ف فصل صيف، ف ضّواية ولا لمرح ديال الدار، ولا ف سطح، ولا على برا قدام الدار، سيرتو ف لعروبيات و لأحياء الشعبية، حيت هاد لبلايص كاتكون فيهم لإضاءة مزيانة، ومناسبة ل هاد لخدمة

## مصادر

تصنيف:تقافة د لمغريب
تصنيف:مقالات فيها مصدر و 3000 بايت
عقدة د لبراني

**لعقدة د لبراني** (ب نّڭليزية **Cultural cringe**) ف لأبحات د تّقافة ؤ لأنطروپولوجيا جّتيماعية، هيّا إحساس ؤ عقدة ب دّونية كيكونو عند لأفراد ديال شي جماعة ؤلا بلاد، لي كاتخليهوم يحتاقرو تّقافة ديال جماعتهوم ؤلا بلادهوم، ؤ يكبّرو من شان تّقافة ديال لبراني، سيرتو لي من بلاد خرة. هاد لمفهوم قريب ل مفهوم لعقلية سّتيعمارية، ؤ يقدر يتجلّا عند لأفراد تا ف شكل ديال غتيراب ؤلا ستيلاب تقافي.

جّماعات لي كاتبان فيهوم هاد ضّاهيرة يقدرو يعتابرو لّوغة، لّهجة، ؤ لإنتاجات تّقافية ؤ لفنية ديال بلادهوم بلي عيانة خلوق مقارنة معا دياول بلدان خرين، ؤ هادشي يقدر يأدي بيهوم ل إهمال تّقافة ؤ تّاريخ ديالهوم، لي كيبان ليهوم بلي ماعندوش قيمة ؤلا أهمية، ؤ ماكيستاحقش هتيمام، عكس لوغات، لهجات ؤلا إنتاجات تقافية ديال لبرانيين.

بزاف د لبلدان ؤ جّماعات تّقافية كانو ؤلا مازالو كيعرفو هاد لفينومين. أكتر أمتيلا معروفين ف لعالم لأنڭلوفوني هوما ؤسطراليا ؤ سكوطلاندا. ف لمغريب، عاداد ديال لموتقافين كيهضرو على ستيلاب تقافي غربي، ؤ تا على ستيلاب تقافي شرقي، لي كيخلي لمغاربا كيعطيو أهمية كبر ل مؤترات تقافية جاية من لعالم لغربي ؤلا من شّرق لأوسط، على حساب تّقافة لمحلية.

## مصادر

تصنيف:تقافة
تصنيف:مقالات فيها مصدر و علاين 3000 بايت
تصنيف:دراسات تقافية